
UKMERGĖS RAJONO SAVIVALDYBĖS ADMINISTRACIJOS 
DARBO TARYBOS VEIKLOS REGLAMENTAS

I SKYRIUS
BENDROSIOS NUOSTATOS

1. Ukmergės rajono savivaldybės administracijos darbo tarybos (toliau – Darbo taryba) veiklos reglamentas (toliau – Reglamentas), reglamentuoja Darbo tarybos veiklos organizavimo klausimus, narystės Darbo taryboje sąlygas ir narių garantijas, narių teises ir pareigas, Ukmergės rajono savivaldybės administracijos (toliau – Darbdavys) ir Darbo tarybos susitarimo sąlygas, Darbo tarybos veiklos pasibaigimo pagrindus.
2. Darbo taryba yra nepriklausomas darbuotojams atstovaujantis organas, Lietuvos Respublikos darbo kodekso (toliau – Darbo kodeksas) nustatytais atvejais ir tvarka atstovaujantis visiems darbuotojams Darbdavio ar, jeigu tai nustatyta Darbo kodekse ar socialinių partnerių susitarimuose, – ir darbovietės lygmeniu, informavimo, konsultavimo ir kitose dalyvavimo procedūrose, kuriomis darbuotojai ir jų atstovai įtraukiami į Darbdavio sprendimų priėmimą.
[bookmark: part_999d5f6839744da79fd2665e52edffc5]3. Darbuotojų atstovavimas reiškia darbuotojų teisių ir interesų gynimą ir atstovavimą santykiuose su kitomis socialinės partnerystės šalimis, darbo ginčus nagrinėjančiose ir socialinės partnerystės institucijose, teisių ir pareigų jiems sukūrimą ir keitimą ar kitokį dalyvavimą, nustatant darbuotojų darbo, socialines ir ekonomines teises ir pareigas darbo teisės normų nustatyta tvarka.  
4. Darbo tarybos veikla turi būti organizuota ir vykdoma bendradarbiaujant taip, kad bendrieji Darbdavio darbuotojų interesai ir teisės būtų ginami kuo veiksmingiau. Darbo taryba negali atlikti tų Darbdavio darbuotojų atstovavimo funkcijų, kurios pagal Darbo kodeksą laikomos išimtinėmis profesinių sąjungų teisėmis.
5. Darbo taryba veikia laisvai ir nepriklausomai nuo kitų socialinės partnerystės šalių. Darbdaviui ar kitoms socialinės partnerystės šalims draudžiama daryti įtaką Darbo tarybos sprendimams ar kitaip kištis į Darbo tarybos veiklą.
6. Darbo taryba sudaroma iš penkių narių trejų metų kadencijai, kuri pradedama skaičiuoti nuo Darbo tarybos įgaliojimų pradžios.
7. Darbo taryba savo veikloje vadovaujasi Darbo kodeksu, kitais Lietuvos Respublikos įstatymais, reglamentuojančiais darbo santykius, Lietuvos Respublikos valstybės tarnybos įstatymu, Darbdavio ir Darbo tarybos susitarimais, šiuo Reglamentu ir kitais teisės aktais.

II SKYRIUS
DARBO TARYBOS VEIKLOS ORGANIZAVIMAS

[bookmark: part_5b02e71536e34bf09fb13924d2017c01]8.  Darbo taryba savo įgaliojimus įgyja ir pradeda vykdyti Darbo kodekse nustatytas funkcijas susirinkusi į pirmąjį posėdį. Pirmąjį Darbo tarybos posėdį rinkimų komisijos pirmininkas turi sušaukti ne anksčiau kaip per penkias ir ne vėliau kaip per dešimt dienų nuo rinkimų rezultatų paskelbimo.
[bookmark: part_ac1af95f784c452485f63ee4c3aed87f]9. Darbo tarybos nariai pirmajame Darbo tarybos posėdyje visų Darbo tarybos narių balsų dauguma iš savo narių išsirenka Darbo tarybos pirmininką ir sekretorių.
[bookmark: part_5f55415590d24a53a05ea417a9f9e6cc]10. Darbo tarybos pirmininkas:
10.1. rengia posėdžio darbotvarkės projektą;
[bookmark: part_39ce2a1a937b4dbe8dcb911d0de7b785]10.2. šaukia Darbo tarybos posėdžius ir jiems pirmininkauja;
[bookmark: part_fb0993a2960e485a9c0d6b7c47b1c343]10.3. atstovauja Darbo tarybai santykiuose su darbuotojais, Darbdaviu, profesinėmis sąjungomis ir trečiaisiais asmenimis;
[bookmark: part_c7827502d55945ec92f71e8eed96579f]10.4. rengia metinės Darbo tarybos veiklos ataskaitos projektą ir, patvirtinus Darbo tarybai, pateikia Darbdavio darbuotojams;
[bookmark: part_8dde1ce76a4849ae9e6e765b566c83a6]10.5. turi kitas Darbo kodekse, kituose įstatymuose bei Reglamente nustatytas teises.
11. Darbo tarybos sekretorius:
11.1. tvarko ir saugo Darbo tarybos dokumentaciją;
11.2. elektroniniu paštu ne vėliau kaip prieš tris darbo dienas iki posėdžio informuoja Darbo tarybos narius apie šaukiamo Darbo tarybos posėdžio datą, laiką, vietą, darbotvarkės projektą; 
11.3. elektroniniu paštu ne vėliau kaip prieš tris darbo dienas iki posėdžio informuoja Darbdavį apie Darbo tarybos posėdžio datą, laiką ir vietą;
11.4. priima ir registruoja Darbdavio ar darbuotojų pateiktus prašymus; 
11.5. rašo Darbo tarybos posėdžio protokolą ir atlieka kitus Darbo tarybos pirmininko pavedimus. 
[bookmark: part_658d7035002042b4a0c60eef21acabd2]12. Kai Darbo tarybos sekretorius laikinai negali eiti savo pareigų, jį pavaduoja Darbo tarybos pirmininko paskirtas Darbo tarybos narys.
13. Darbo tarybos veiklos forma yra posėdžiai. Darbo tarybos posėdžiai gali vykti Darbo tarybos nariams posėdyje dalyvaujant fiziškai arba nuotoliniu būdu realiuoju laiku elektroninių ryšių priemonėmis (toliau – nuotolinis būdas) arba mišriuoju būdu. Kai Darbo tarybos posėdis organizuojamas nuotoliniu būdu, prisijungimas prie Darbo tarybos posėdžio vyksta naudojant sugeneruotą nuorodą, kurią Darbo tarybos sekretorius  persiunčia į Darbo tarybos narių elektroninių paštų adresus ne vėliau kaip prieš 2 valandas iki Darbo tarybos posėdžio pradžios.
14. Nuotoliniu būdu priimant Darbo tarybos sprendimus, turi būti užtikrintas Darbo tarybos nario tapatybės ir jo balsavimo rezultatų nustatymas. Nuotoliniu būdu organizuotame Darbo tarybos posėdyje svarstomais klausimais Darbo tarybos nariai savo Darbo tarybos nario teises ir pareigas privalo įgyvendinti asmeniškai. Nuotoliniu būdu balsuojant Darbo tarybos narys turi būti matomas. Jei nepaisoma šio reikalavimo, laikoma, kad Darbo tarybos narys nebalsuoja.
15. Darbo tarybos posėdžiai yra teisėti, jeigu juose dalyvauja ne mažiau kaip pusė Darbo tarybos narių. 
16. Darbo tarybos kvietimu arba pritarimu (pritarus Darbo tarybos narių daugumai) jos posėdžiuose turi teisę dalyvauti Darbdavys ar jam atstovaujantys asmenys. Prireikus Darbo taryba į savo posėdžius gali kviesti atitinkamos srities ekspertus.
17. Darbo tarybos posėdžiai turi būti protokoluojami. Posėdžio protokolą ne vėliau kaip per penkias darbo dienas nuo posėdžio dienos pasirašo posėdžio pirmininkas ir sekretorius.
18. Klausimus svarstymui Darbo tarybos posėdyje turi teisę pateikti Darbo tarybos nariai, Darbdavys ir darbuotojai el. paštu darbotarybai@ukmerge.lt arba raštu Darbo tarybos pirmininkui arba sekretoriui. Prašyme turi būti suformuluota klausimo esmė, nurodomos klausimo sprendimui svarbios aplinkybės (esant galimybei, pridedami reikiami dokumentai), siūlomas sprendimas. 
19. Apie įregistruotą prašymą, adresuotą Darbo tarybai, Darbo tarybos sekretorius  ne vėliau kaip sekančią darbo dieną po prašymo gavimo informuoja Darbo tarybos pirmininką ir narius. 
20. Prašymas Darbo tarybos pirmininko ir narių sprendimu gali būti nenagrinėjamas, jeigu:
20.1. nėra galimybės prašymą teikiantį asmenį identifikuoti arba patikrinti prašymo autentiškumo;
20.2. jis grindžiamas akivaizdžiai tikrovės neatitinkančiais faktais arba jeigu jo turinys nekonkretus ir nesuprantamas ir dėl to Darbo taryba negali tokio prašymo išnagrinėti;
20.3. paaiškėja, kad dėl to paties klausimo atsakymą yra pateikusi Darbo taryba ir asmuo nepateikia naujų duomenų, leidžiančių abejoti ankstesnio atsakymo pagrįstumu ar ginčyti Darbo tarybos priimtą sprendimą;
20.4. prašymas Darbo tarybai pateiktas ne pagal kompetenciją.
21. Jeigu prašyme pateikiamas svarstyti klausimas nepriskiriamas Darbo tarybos kompetencijai, Darbo tarybos pirmininkas, ne vėliau kaip per penkias darbo dienas nuo prašymo įregistravimo dienos, apie tai praneša prašymą padavusiam asmeniui, paaiškindamas jo prašymo nenagrinėjimo priežastis. Jeigu klausimas pateikiamas nesilaikant šio Reglamento 18 punkte nurodytų reikalavimų, Darbo tarybos pirmininkas ne vėliau kaip per penkias darbo dienas nuo prašymo įregistravimo dienos, gali grąžinti prašymą jį padavusiam asmeniui ir prašyti jį patikslinti / papildyti.
22. Šio Reglamento nustatyta tvarka pateiktus prašymus / klausimus Darbo tarybos pirmininkas įtraukia į Darbo tarybos posėdžio darbotvarkės projektą, nusprendžia dėl į posėdį kviečiamų asmenų ir, suderinęs su Darbo tarybos nariais bei į posėdį kviečiamais asmenimis, nustato Darbo tarybos posėdžio laiką ir vietą. 
23. Darbo tarybos posėdžiai šaukiami pagal poreikį. Tais atvejais, kai yra gauti prašymai / klausimai svarstyti Darbo tarybos posėdyje, Darbo tarybos posėdis šaukiamas ne vėliau kaip per dešimt darbo dienų nuo tokio prašymo įregistravimo dienos. Jei prašymas grąžinamas jį padavusiam asmeniui šio Reglamento 21 punkte nustatyta tvarka, šiame punkte nurodytas terminas skaičiuojamas nuo patikslinto / papildyto prašymo įregistravimo dienos. 
24. Į Darbo tarybos posėdį kviečiamiems asmenims išsiunčiamas šaukiamo posėdžio darbotvarkės projektas.
25. Darbo tarybos posėdžiai paprastai vyksta darbo metu. Darbo tarybos kviestų darbuotojų dalyvavimas Darbo tarybos posėdyje jų darbo metu turi būti suderintas su Darbdaviu.
26. Darbo tarybos posėdžiui pirmininkauja Darbo tarybos pirmininkas, kuris:
26.1. patikrina, ar yra kvorumas;
26.2. pateikia tvirtinti posėdžio darbotvarkės projektą;
26.3. vadovauja Darbo tarybos posėdžiams;
26.4. išklauso Darbo tarybos narių, kitų posėdyje dalyvaujančių asmenų pasisakymus, nuomones, skiria nariams pavedimus;
26.5. atsižvelgdamas į svarstymo rezultatus, formuluoja klausimus ir teikia balsuoti.
27. Darbo tarybos posėdyje paprastai svarstomi ir sprendžiami tik tie klausimai, kurie įtraukti į Darbo tarybos posėdžio darbotvarkės projektą, jeigu Darbo taryba nenusprendžia kitaip. 
28. Darbo tarybos sprendimai priimami atviru balsavimu dalyvaujančių Darbo tarybos narių balsų dauguma. Balsams pasiskirsčius po lygiai, lemia posėdžio pirmininko balsas.
29. Darbo tarybos sprendimai ir kita viešintina informacija apie Darbo tarybos veiklą, skelbiama Ukmergės rajono savivaldybės interneto svetainėje www.ukmerge.lt, Darbo tarybos narių pasiūlymu – ir kitais būdais. 

III SKYRIUS
NARYSTĖ DARBO TARYBOJE IR DARBO TARYBOS NARIŲ GARANTIJOS

[bookmark: part_ff1a07acdc59436b98329e36ac6400c4]30.  Į Darbo tarybą išrinktas darbuotojas Darbo tarybos nariu laikomas nuo Darbo tarybos rinkimų balsavimo rezultatų paskelbimo. Darbuotojas, esantis atsarginių Darbo tarybos narių sąraše, Darbo tarybos nariu, vietoj narystę Darbo taryboje pabaigusio darbuotojo, tampa nuo Darbo tarybos sprendimo, kuriuo patvirtinami jo, kaip naujo Darbo tarybos nario, įgaliojimai, priėmimo.
[bookmark: part_e660e47aa8744bf285796cca56423656]31. Narystė Darbo taryboje pasibaigia:
[bookmark: part_695fa14de359424fb6382a92f646d472]31.1. atsistatydinus iš Darbo tarybos;
[bookmark: part_db991cd9f54147aaa53614b655d30451]31.2. nutrūkus darbo santykiams;
[bookmark: part_f4eae6e669f9451e8c28787a4ac655d7]31.3. mirus Darbo tarybos nariui;
[bookmark: part_bdcc4694b24e4a49b32115789fc63d3d]31.4. įsiteisėjus teismo sprendimui, kuriuo Darbo tarybos nario išrinkimas į Darbo tarybą pripažintas neteisėtu;
[bookmark: part_33237de87abc4312a436371bd075e94a]31.5. pasibaigus Darbo tarybos kadencijai;
[bookmark: part_31b10b9da64746f4a84b28c0ff22e6e9]31.6. atstatydinus iš Darbo tarybos, kai to raštu pareikalauja ne mažiau kaip trečdalis Darbdavio darbuotojų, turinčių rinkimų teisę. Darbo taryba, gavusi tokį darbuotojų rašytinį reikalavimą, ne vėliau kaip per tris savaites turi surengti slaptą darbuotojų balsavimą, kuris yra teisėtas, jeigu jame dalyvauja daugiau kaip pusė rinkimų teisę turinčių Darbdavio darbuotojų. Darbo tarybos narys atstatydinamas, jeigu už tai balsavo daugiau kaip du trečdaliai balsavime dalyvavusių darbuotojų;
31.7. tapus Darbdaviu arba pagal įstatymus, įgaliojimus ar steigimo dokumentus Darbdaviui atstovaujančiu asmeniu.
32. Darbo tarybos nariai pareigas paprastai atlieka darbo metu. Tuo tikslu Darbo tarybos nariai jų pareigų vykdymo laikui atleidžiami nuo darbo ne mažiau kaip šešiasdešimt darbo valandų per metus. Už šį darbą jiems paliekamas jų vidutinis darbo užmokestis.
33. Darbo tarybos nariai laikotarpiu, kuriam jie išrinkti, ir šešis mėnesius po jų kadencijos pabaigos negali būti atleisti iš darbo Darbdavio iniciatyva ar Darbdavio valia ir jų būtinosios darbo sutarties sąlygos negali būti pablogintos, palyginti su ankstesnėmis jų būtinosiomis darbo sutarties sąlygomis ar palyginti su kitų tos pačios kategorijos darbuotojų būtinosiomis darbo sutarties sąlygomis, be Lietuvos Respublikos vyriausiojo valstybinio darbo inspektoriaus įgalioto Valstybinės darbo inspekcijos teritorinio skyriaus, kuriam priklausančioje teritorijoje yra Darbdavio darbovietė, vadovo sutikimo.
34. Kitos Darbo tarybos narių garantijos gali būti nustatytos Darbdavio ir Darbo tarybos susitarime.

IV SKYRIUS
DARBO TARYBOS NARIŲ TEISĖS IR PAREIGOS

35. Darbo tarybos nariai turi teisę:
35.1. dalyvauti informavimo, konsultavimo ir kitose dalyvavimo procedūrose, kuriomis darbuotojai ir jų atstovai įtraukiami į Darbdavio sprendimų priėmimą; 
35.2. teikti Darbdaviui pasiūlymus dėl ekonominių, socialinių ir darbo klausimų, aktualių darbuotojams Darbdavio sprendimų, darbo teisės normų įgyvendinimo;
35.3. inicijuoti kolektyvinį darbo ginčą dėl teisės, jeigu Darbdavys nevykdo darbo teisės normų reikalavimų ar Darbo tarybos ir Darbdavio susitarimų; 
35.4. esant būtinybei aptarti svarbius darbuotojų ekonominius, socialinius ir darbo klausimus, sušaukti visuotinį Darbdavio ar darbovietės darbuotojų susirinkimą (konferenciją), suderinus su Darbdaviu susirinkimo (konferencijos) datą, laiką ir vietą;
35.5. rengti pasiūlymus dėl Darbo tarybos veiklos; 
35.6. teikti klausimus Darbo tarybos posėdžio darbotvarkės projektui; 
35.7. diskutuoti dėl Darbo tarybos posėdžio vedimo tvarkos ir kitais organizaciniais klausimais;
35.8. balsuoti posėdžiuose; 
35.9. Darbo kodekso ir kitų įstatymų nustatytais atvejais ir terminais gauti iš Darbdavio ir iš valstybės, savivaldybių institucijų ir įstaigų informaciją, reikalingą savo funkcijoms atlikti;
35.10. susipažinti su Darbo tarybos gautais dokumentais ar jų kopijomis, kurie reikalingi Darbo tarybos veiklai; 
35. 11. posėdžio metu dalyvauti diskusijose svarstomais klausimais, teikti pasiūlymus ir pastabas, užduoti klausimus pranešėjams; 
35. 12. reikšti asmeninę nuomonę apie savo veiklą Darbo taryboje;
35.13. įgaliojus Darbo tarybai, kalbėti Darbo tarybos vardu;
35.14. atlikti kitus veiksmus, neprieštaraujančius šiam kodeksui, kitoms darbo teisės normoms, ir veiksmus, nustatytus darbo teisės normose ar Darbo tarybos ir Darbdavio susitarimuose. 
36. Darbo tarybos nariai privalo:
36.1. Darbo tarybos nario veiklą grįsti kolegialumo, nešališkumo ir objektyvumo principais;
36.2. atlikti savo funkcijas laikydamasi Darbo kodekso, kitų įstatymų ir kitų darbo teisės normų reikalavimų bei Darbo tarybos ir Darbdavio susitarimų;
36.3. dalyvauti Darbo tarybos posėdžiuose. Jei Darbo tarybos narys negali atvykti į posėdį, apie tai iš anksto (likus ne mažiau kaip vienai darbo dienai) turi pranešti Darbo tarybos pirmininkui ir / ar sekretoriui, nurodydamas nedalyvavimo priežastį;
36.4. atlikdami savo funkcijas, atsižvelgti į visų Darbdavio darbuotojų teises ir interesus, nediskriminuoti atskirų darbuotojų, jų grupių;
36.5. raštu pranešti Darbo tarybai apie galimą interesų konfliktą, kurį gali sukelti posėdžio darbotvarkės projekte numatyto klausimo svarstymas ir nusišalinti nuo šio klausimo svarstymo; 
36. 6. jeigu Darbdavio lygmeniu veikia viena ar kelios profesinės sąjungos, abipusio pasitikėjimo pagrindais bendradarbiauti su visomis profesinėmis sąjungomis;
36.7. informuoti darbuotojus apie savo veiklą, kiekvienais metais viešai pateikdama Darbdavio darbuotojams metinės Darbo tarybos veiklos ataskaitą;
36.8. raštu informuoti Darbdavį ir profesinę sąjungą, veikiančią Darbdavio lygmeniu, apie savo įgaliotus narius;
36.9. saugoti informaciją, sudarančią valstybės, tarnybos, komercinę ar kitą įstatymų saugomą paslaptį, taip pat susijusia su asmens duomenimis ir (ar) privačiu gyvenimu, kurią sužinojo eidami pareigas, ir nenaudoti duomenų ar informacijos, gautos atliekant pareigas, asmeninei arba kitų asmenų naudai.

V SKYRIUS
DARBDAVIO IR DARBO TARYBOS SUSITARIMAS

[bookmark: part_e0ee76c6015d4998af5b71a9f3626652]37. Darbdavys ir Darbo taryba gali sudaryti rašytinį susitarimą, kuriame būtų aptarti svarbiausi Darbo tarybos kompetencijos įgyvendinimo, veiklos organizavimo, finansavimo, papildomų garantijų Darbo tarybos nariams jų veiklos vykdymo laikotarpiu nustatymo ir kiti susiję klausimai, skatinantys Darbo tarybos ir Darbdavio bendradarbiavimą.
[bookmark: part_9ae9b9c0f8fe41e891b8ebf43ce8e1b5]38. Darbdavio ir Darbo tarybos susitarime negalima tartis dėl darbuotojų darbo sąlygų, darbo užmokesčio, darbo ir poilsio laiko ir kitų klausimų, kurie reglamentuotini Darbdavio darbuotojams taikomoje kolektyvinėje sutartyje.
[bookmark: part_e226477127814e00ae453a15bd1315e5]39. Darbdavio ir Darbo tarybos susitarimas sudaromas terminuotam laikui. Jo galiojimo trukmė negali būti ilgesnė negu vieni metai po jį sudariusios Darbo tarybos kadencijos pabaigos.
40. Darbdavio ir Darbo tarybos susitarimą bet kuri iš šalių gali nutraukti įspėjusi raštu kitą šalį bent prieš tris mėnesius. Ši nuostata taikoma ir tuo atveju, kai išrenkama nauja Darbo taryba ir galioja Darbdavio ir buvusios Darbo tarybos sudarytas susitarimas.

VI SKYRIUS
DARBO TARYBOS VEIKLOS PASIBAIGIMAS

[bookmark: part_b2340f33c8364ad8b56db6b0a55891bc]41. Darbo tarybos veikla pasibaigia:
[bookmark: part_2c60de5f40274f1ab026349dd3bc3914]41.1. kai nutrūksta Darbdavio veikla, nesant teisių perėmėjo, ar nutraukiama darbovietės veikla, jos darbuotojų neperkėlus į kitą Darbdavio darbovietę;
[bookmark: part_dfd613453a104959a8adaf154cbc2b3f]41.2. kai pasibaigia Darbo tarybos kadencija;
[bookmark: part_2748a999bb3043a0abfdbb95df95f762]41.3. kai Darbo taryboje lieka mažiau kaip trys jos nariai ir atsarginių Darbo tarybos narių sąraše nėra nė vieno kandidato, turinčio teisę tapti Darbo tarybos nariu;
[bookmark: part_dc5ad815ef7646d1900ad0e491de3a19]41.4. Darbo tarybos sprendimu, priimtu Darbo tarybos narių balsų dauguma;
[bookmark: part_adacad95945b486985bb5f5913d094bc]41.5. kai Darbdavys sujungiamas ar prijungiamas prie kitos įmonės, įstaigos ar organizacijos. Nesusitarus, veikusi Darbo taryba išlaiko savo įgaliojimus atstovauti Darbdavio dalies darbuotojams iki savo kadencijos pabaigos arba naujos Darbo tarybos įstaigoje, organizacijoje sudarymo, atsižvelgiant į tai, kuris terminas yra trumpesnis.
[bookmark: part_52e0849490684c65abda0a91d26c1278]42. Naujos Darbo tarybos rinkimo procedūra pradedama likus ne mažiau kaip trims mėnesiams iki Darbo tarybos kadencijos pabaigos arba per mėnesį nuo šio Reglamento 41.3, 41.4 ir 41.5 papunkčiuose nustatytų aplinkybių atsiradimo. Naujos Darbo tarybos rinkimus privalo inicijuoti Darbo taryba, pasiūlydama Darbdaviui sudaryti rinkimų komisiją Darbo kodekso nustatyta tvarka.





VII SKYRIUS
BAIGIAMOSIOS NUOSTATOS

43. Ne vėliau kaip per vieną mėnesį nuo Darbo tarybos įgaliojimų pradžios Darbo tarybos pirmininkas raštu informuoja Darbdavio buveinės teritorijos Valstybinės darbo inspekcijos teritorinį skyrių apie Darbo tarybos sudarymą, jos valdymo organus, Darbdavio įstaigos, kurioje sudaryta Darbo taryba, pavadinimą.
44. Reglamentas ar atskiri jo punktai gali būti pildomi, keičiami ar pripažįstami netekusiais galios posėdyje dalyvaujančių Darbo tarybos narių balsų dauguma. 
45. Darbo tarybos veiklos metu visa su Darbo tarybos veikla susijusi medžiaga saugoma pas Darbo tarybos sekretorių.
_____________________

